Der er et yndigt land
Dette er den udgave af Danmarks nationalsang, der oftest benyttes, bestående af 1., 2., 3. og sidste strofe af Oehlenslägers oprindelige tekst Fædrelands-Sang.
Som man ser, findes der mindst 3 forskellige melodier til sangen af anerkendte komponister.

Der er et yndigt land,
det står med brede bøge
|: nær salten østerstrand :|
Det bugter sig i bakke, dal,
det hedder gamle Danmark
|: og det var Frejas sal :|

Der sad i fordums tid
de harniskklædte kæmper,
|: udhvilede fra strid :|
Så drog de frem til fjenders mén,
nu hvile deres bene
|: bag højens bautasten :|

Det land endnu er skønt,
ti blå sig søen bælter,
|: og løvet står så grønt :|
Og ædle kvinder, skønne mø'r
og mænd og raske svende
|: bebo de danskes øer :|

Hil drot og fædreland!
Hil hver en danneborger,
|: som virker, hvad han kan! :|
Vort gamle Danmark skal bestå,
så længe bøgen spejler
|: sin top i bølgen blå :|

1819
Der er et yndigt land
Der er et yndigt land
Adam Oehlenschläger forfatter 
Hans Ernst Krøyer komponist
Carl Nielsen komponist
Thomas Laub komponist